IEA คาดการลงทุนด้านน้ำมันมีแนวโน้มชะลอตัวต่อเนื่องถึงปี 59
IEA คาดการลงทุนด้านน้ำมันมีแนวโน้มชะลอตัวต่อเนื่องถึงปี 59
26 ต.ค. 2558

นายเฟธ ไบรอล ประธานบริหารสำนักงานพลังงานระหว่างประเทศ (IEA) เปิดเผยว่า การลงทุนในโครงการน้ำมันใหม่ๆมีแนวโน้มจะชะลอตัวลงต่อไปในปี 2559 เนื่องจากนักลงทุนยังคงมีความระมัดระวัง ท่ามกลางราคาน้ำมันที่ตกต่ำต่อเนื่อง อันเป็นผลมาจากอุปสงค์ที่อ่อนแอและภาวะอุปทานล้นตลาด
การลงทุนในโครงการน้ำมันทั่วโลกในปี 2558 ได้หดตัวลงมากกว่า 20% และแนวโน้มดังกล่าวจะยืดเยื้อไปจนถึงปีหน้า
นายไบรอลกล่าวว่า ยังไม่มีความชัดเจนเกี่ยวกับช่วงเวลาที่ตลาดจะมีการปรับสมดุล ขณะที่ราคาจะยังคงอ่อนแรงลงจนถึงกลางปี 2559
ทั้งนี้ หากการลงทุนด้านน้ำมันหดตัวลงอีกในปีหน้า ก็จะนับเป็นครั้งแรกในรอบ 2 ทศวรรษที่การลงทุนด้านน้ำมันปรับตัวลงเป็นเวลา 2 ปีติดต่อกัน